32007D0028
L 008/51
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2006 година
за изменение на Решение 2005/393/ЕО по отношение на зоните с ограничен достъп във връзка с болестта син език
(нотифицирано под номер С (2006) 6970)
(текст от значение за ЕИП)
(2007/28/ЕO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/75/EО на Съвета от 20 ноември 2000 г. за определяне на специфични разпоредби за контрола и ликвидирането на болестта син език (1), и по-специално член 8, параграф 3 от нея,
като има предвид, че:
(1)
Директива 2000/75/EО определя контролни правила и мерки за борба с болестта син език в Общността, включително създаването на предпазни и надзорни зони и забрана за животните, напускащи тези зони.
(2)
Решение 2005/393/EО на Комисията от 23 май 2005 г. относно предпазни и надзорни зони във връзка с болестта син език и условия които се прилагат при движенията от или през тези зони (2) предвижда разграничението на глобалните географски области, където защитни и надзорни зони („зони с ограничен достъп“) се създават от държавите-членки във връзка с болестта син език.
(3)
На 20 ноември 2006 г. Испания информира Комисията, че вирус серотип 4 е открит да циркулира в периферна част на зона с ограничен достъп Е. Следователно тази зона следва да бъде разширена, вземайки предвид наличните данни за екологията на вектора и текущата метеорологична ситуация.
(4)
На 21 ноември 2006 г. Германия информира Комисията за нови огнища на син език в Долна Саксония. С оглед на тези открития е подходящо да се промени границата на зоната с ограничен достъп в Германия.
(5)
В резултат на съобщението от Италия за огнища на син език през ранния ноември на 2006 г., поради нов серотип, с Решение 2006/858/EО беше добавена нова зона с ограничен достъп G в приложение I към Решение 2005/393/EО, за да се включат трите засегнати провинции на Южна Сардиния. Референцията, въпреки това, към тази зона в съответните разпоредби на Решение 2005/393/EО, не е добавена. Следователно, за по-голяма яснота, списъкът на зоните по член 2 от Решение 2005/393/EО следва да бъде завършен.
(6)
Следователно Решение 2005/393/EО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2005/393/EО се изменя, както следва:
1.
Първият параграф от член 2 се заменя от следния текст:
„Разграничават се зони с ограничен достъп в рамките на общите географски области, изброени в зоните, определени в приложение I.“
2.
Приложение I се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 декември 2006 година.